സര്ക്കാര് അഞ്ച് ലക്ഷം വീടുകള് കൂടി നല്കും: മന്ത്രി എം വി ഗോവിന്ദന് Oct 18, 2021 10:50 PM By Maneesha കണ്ണൂര്: അടുത്ത ഘട്ടത്തില് അഞ്ച് ലക്ഷം വീടുകള് നല്കുകയാണ് സര്ക്കാറിന്്റെ ലക്ഷ്യമെന്ന് തദ്ദേശ സ്വയംഭരണ എക്സൈസ് വകുപ്പ് മന്ത്രി എം വി ഗോവിന്ദന് പറഞ്ഞു. ലൈഫ് ഭവന പദ്ധതിയുടെ മൂന്നാം ഘട്ടത്തില് പരിയാരം ഗ്രാമ പഞ്ചായത്തില് പൂര്ത്തീകരിച്ച വീടുകളുടെ താക്കോല് ദാനം പരിയാരം ഏമ്ബേറ്റില് നിര്വഹിച്ച് സംസാരിക്കുകയായിരുന്നു അദ്ദേഹം. 2022 മാര്ച്ച് അവസാനത്തോടെ 88000 വീടുകള് നല്കും. ഓരോ വര്ഷവും ഓരോ ലക്ഷം വീടുകള് നല്കുകയാണ് ലക്ഷ്യമെന്നും മന്ത്രി പറഞ്ഞു. സര്ക്കാരിന്്റെ നൂറ് ദിന കര്മപരിപാടിയുടെ ഭാഗമായി 12067 വീടുകളാണ് പൂര്ത്തിയാക്കിയത്. അടച്ചുറപ്പുള്ള വീടെന്നത് ഓരോ മനുഷ്യന്്റെയും ഏറ്റവും വലിയ ആഗ്രഹമാണ്. കേരള ജനതയുടെ ദീര്ഘകാലത്തെ സ്വപ്നമാണ് സര്ക്കാര് യാഥാര്ഥ്യമാക്കിക്കൊണ്ടിരിക്കുന്നത്. ലൈഫില് നല്കുന്നത് വെറും കെട്ടിടം മാത്രമല്ല, മികച്ച പശ്ചാത്തല സൗകര്യങ്ങള് കൂടെയാണെന്നും അദ്ദേഹം പറഞ്ഞു. ലൈഫ് ഭവനപദ്ധതിയുടെ മൂന്നാം ഘട്ടത്തില് പരിയാരം ഗ്രാമ പഞ്ചായത്തില് 15 ഗുണഭോക്താക്കള്ക്കാണ് വീട് നിര്മ്മിക്കുന്നത്. ഇതില് പൂര്ത്തീകരിച്ച ഒന്പതു വീടുകളില് ആറ് വീടുകളുടെ താക്കോലാണ് കൈമാറിയത്. മറ്റു വീടുകള് നിര്മാണത്തിന്്റെ വിവിധ ഘട്ടങ്ങളിലാണ്. ഭൂമി വാങ്ങുന്നതിനും വീട് നിര്മ്മിക്കുന്നതിനുമുള്ള ധനസഹായമാണ് ലൈഫ് മൂന്നാം ഘട്ടത്തില് നല്കുന്നത്.സംസ്ഥാന സര്ക്കാരും ത്രിതലപഞ്ചായത്തുകളും ചേര്ന്ന് നല്കിയ 54.6 ലക്ഷം രൂപ ചെലവിലാണ് വീടുകള് നിര്മ്മിക്കുന്നത്. പഞ്ചായത്തിന്്റെ സമ്ബൂര്ണ ശുചിത്വ പദ്ധതി രേഖ നല്ലിടം മന്ത്രി പ്രകാശനം ചെയ്തു. തളിപ്പറമ്ബ് ബ്ലോക്ക് പഞ്ചായത്ത് പ്രസിഡണ്ട് സിഎം കൃഷ്ണന് അധ്യക്ഷത വഹിച്ചു. പരിയാരം പഞ്ചായത്ത് പ്രസിഡണ്ട് ടി ഷീബ, വൈസ് പ്രസിഡണ്ട് പി പി ബാബുരാജ്, ബ്ലോക്ക് പഞ്ചായത്തംഗം ഇ സി മല്ലിക,സ്ഥിരം സമിതി അധ്യക്ഷന്മാരായ ടോണ വിന്സന്്റ്, ആര് ഗോപാലന്, ടി പി രജനി, വാര്ഡ് മെമ്ബര് വി രമണി, ഹരിത കേരളം മിഷന് ജില്ലാ കോ ഓഡിനേറ്റര് ഇ കെ സോമശേഖരന്, ഗ്രാമപഞ്ചായത്ത് സെക്രട്ടറി എം വി ചന്ദ്രന് തുടങ്ങിയവര് സംസാരിച്ചു. പഞ്ചായത്ത് തല ഡി പി ആര് കോ ഓഡിനേറ്റര് വി മുത്തുകൃഷ്ണന് പദ്ധതി രേഖ വിശദീകരിച്ചു. Govt to provide 5 lakh more houses: MV Govindan